Hobro IK siger farvel til syv spillere her ved sæsonens afslutning. Der er forskellige årsager til, at spillerne ikke får forlænget kontrakter. Det skriver klubben på sin hjemmeside. Det er Hans Henrik Andreasen, Michael Christensen, Mathias Bersang Sørensen, Rasmus Lynge Christensen, Gökcan Kaya, Anders Egholm og Thomas Hansen, som klubben siger farvel til. Michael Christensen og Hans Henrik Andreasen har kun været i et halvt år i klubben. Begge blev hentet ind i vinterpausen som et forsøg på at redde klubben fra en nedrykning. Mathias Bersang Sørensen og Rasmus Lynge Christensen har været i klubben i flere år og var med til at sikre Hobro IKs oprykning tilbage i 2014. Men nu vil de begge nu søge videre i deres karriere. Anders Egholm, der har været i klubben gennem tre sæsoner, har været Hobro IKs forsvarsprofil. Men også han har valgt at stoppe i Hobro IK. For Gökcan Kaya blev det til en enkelt sæson i Hobro, hvor han samtidigt fik debut på det dansk U/20-landshold. Thomas Hansen, der er en rutineret mand i den gule trøje, har også valgt at stoppe karrieren efter to sæsoner i superligaen.

Referat:
Superliga-sæsonen er slut, og dermed siger hele syv spillere farvel og tak til Hobro IK.